26. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 543 της 6/19 Αυγ. 1971 (ΦΕΚ Α΄ 160) Περί αντικαταστάσεως διατάξεών τινων του από 20/6-8/7/1955 Β.Δ/τος «περί των εγγραφών, μετεγγραφών κλπ.» και του Β.Δ.490/1968. Έχοντες υπ’ όψει: 1)Την παρ. 1 του άρθρ. 12 του Α.Ν. 129/1967 «περί οργανώσεως και διοικήσεως της Γενικής Εκπαιδεύσεως και άλλων τινών διατάξεων», 2)την παρ. 1 του άρθρ. 3 του Ν.Δ. 651/1970, 3)την γνώμην του Ανωτάτου Εκπαιδευτικού Συμβουλίου (Α.Ε.Σ.) περιλαμβανομένην εις την υπ’ αριθ. 10/15.5.71 πράξιν αυτού και 4)την γνώμην του Συμβουλίου Επικρατείας περιλαμβανομένην εις την υπ’ αριθ. 306/20.5.71 πράξιν αυτού, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Καταργείται η περίπτ. γ΄ της παρ. 6 του άρθρ. 7 του από 20/6-8/7/1955 Β.Δ/τος περί των εγγραφών, μετεγγραφών, ποινών, εξετάσεων κλπ. (ανωτ. αριθ. 16). Ήδη βλ. παρ. 4 άρθρ. 15 Π.Δ. 104/1979 (ΦΕΚ Α΄ 23), κατωτ. αριθ. 52. Άρθρ.2.-(Αντικαθίσταντο αι παρ. 1 και 2 του άρθρ. 22 Β.Δ. 490/1968, ανωτ. αριθ. 22. Κατηργήθη δια του άρθρ. 12 Ν.Δ. 441/1974, τόμ. 32Β σελ. 550,11). Άρθρ.3.-Όπου εις το Β.Δ. 20/6-8/7/1955 «περί εγγραφών, μετεγγραφών κλπ. των μαθητών Μέσης Εκπαιδεύσεως» και εις το Β.Δ. 490/1968 «περί προαγωγικών και απολυτηρίων εξετάσεων εις τα σχολεία Μέσης Εκπαιδεύσεως» αναφέρεται αρμοδιότης Γενικού Επιθεωρητού Μέσης Εκπαιδεύσεως ασκείται αύτη του λοιπού υπό του οικείου Διοικητικού Επιθεωρητού Μέσης Εκπαιδεύσεως. Άρθρ.4.-(Αντικαθίσταται η παρ. 3 του άρθρ. 15 του Β.Δ. 490/1968). Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος.

[Source: greek_legal_code_raptarchis | Tokens: 1460]